499 



Stipites maxillares mandibulis quarta parte longiores, 

 oblongi, basi rotundati, triplo longiores quam latiores, infra 

 undulate transverse striati, introrsum pone medium late 

 impressi, foveis setigeris profundis, amplissimis. Maia ex- 

 terior maxillarum articulum primum palporum paulo superans; 

 articulus primus clavate cylindricus, duplo longior quam cras- 

 sior, articulo primo palporum quadruplo tenuior, secundus 

 longitudine primi sed eo quarta parte tenuior. Palpi maxil- 

 lares stipite maxillari triplo breviores; articulus primus ob- 

 conicus, quinta parte latior quam longior, stipite maxillari 

 triplo angustior, secundus longitudine primi sed eo dimidio 

 tenuior, tertius conicus, dimidio brevior articulo secundo eoque 

 duplo tenuior. Mentum undulate transverse striatum, qua- 

 druplo longius quam latius, stipite utroque maxillari duplo 

 pæne angustius, lanceolate triangulum, sensim post valde an- 

 gustatum, apice postremo tenuissimo. Palpi labiales palpis 

 maxillaribus dimidio breviores; articulus primus magnitudine 

 et formå cum articulo secundo palporum alterius paris ferme 

 conveniens, secundus conicus, tertia parte et brevior et tenuior 

 articulo primo. 



Annuli corporis omnes præter nonum abdominis trans- 

 versi. Scuta corporis omnia præter prothoracis et annuli 

 noni abdominis tenuia, lævia, nitida, dorsalia et ventralia ru- 

 gulis transversis manifestis crebrata. Prothorax transverse 

 quadratus, sexta parte latior quam longior. AnnuJi duo po- 

 steriores tlioracis et annuli abdominales præter nonum utrin- 

 que valde rotundati, incisuris profundis disjuncti. Scuta 

 dorsalia abdominis basi media elevata, sulculo decurtato 

 utrinque; latera convexa, cum areis spiraculiferis confusa. 

 Impressiones musculares tlioracicæ manifestæ, prothoracicæ 

 magnæ, foveolatæ et transverse plicatæ; impressiones muscu- 

 lares abdominis magnæ, oblonge ovatæ, fundo bis impressæ. 

 Pleuræ rotundate exsertæ, supra et infra sulcis profundis de- 

 finitæ, profunde duplicatæ. Segmenta ventralia sulcis qua- 

 ternis latioribus impressa; sulci exteriores margine laterali 

 propinqui, excurvi; sulci interiores medii, apice postremo 

 connexi ibidemque foveola terminati. 



